Ehdotus NEUVOSTON PÄÄTÖS tiettyihin kansainvälisen viinijärjestön (OIV) puitteissa hyväksyttäviin päätöslauselmiin Euroopan unionin puolesta esitettävästä kannasta /* COM/2012/0192 final - 2012/0095 (NLE) */





PERUSTELUT EHDOTUKSEN TAUSTA Kansainvälinen viinijärjestö (OIV) on hallitustenvälinen tieteellis- ja teknisluonteinen järjestö, jonka toiminta-alaan kuuluvat viiniköynnökset, viinit, viinipohjaiset juomat, viinirypäleet, rusinat ja muut viinituotteet. OIV:n tavoitteina on (i) tiedottaminen julkaisujen kautta sekä tapahtumia ja symposiumeja järjestämällä, (ii) muiden standardointiin liittyvää toimintaa harjoittavien kansainvälisten järjestöjen avustaminen sekä (iii) nykyisten menetelmien ja standardien kansainvälisen yhtenäistämisen edistäminen. OIV:n jäseninä on nykyisin 44 valtiota, joista 20 on unionin jäsenvaltioita. EU ei toistaiseksi ole OIV:n jäsen. Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (YMJ-asetus, EUVL L 299, s. 1) nojalla tietyt OIV:n hyväksymät ja julkaisemat päätöslauselmat vaikuttavat EU:n säännöstöön. YMJ-asetuksessa on dynaamisia viittauksia seuraaviin: – analyysimenetelmät viinialan tuotteiden koostumuksen määrittämistä varten sekä tietyt viininvalmistuksessa käytettävien aineiden puhtaus- ja tunnistevaatimukset, mikä tarkoittaa, että kyseisiä asioita koskevista OIV:n hyväksymistä ja julkaisemista säännöistä tulee automaattisesti sitovia EU:ssa (YMJ-asetuksen 120 g artikla sekä neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta 10. heinäkuuta 2009 annetun komission asetuksen (EY) N:o 606/2009 9 artikla (EUVL L 193, s. 1)); – OIV:n hyväksymät ja julkaisemat viininvalmistuksen menetelmät, joihin komission täytyy perustaa päätöksensä, kun se hyväksyy nämä menetelmät (YMJ-asetuksen 120 f artikla); sekä – samat viininvalmistusmenetelmät, joiden perusteella unionin on hyväksyttävä kolmansissa maissa valmistetut viinit ja jotka tulevat siten automaattisesti velvoittaviksi unionissa (YMJ-asetuksen 158 a artikla). OIV:n yleiskokousta valmistelevissa asiantuntijaryhmien tapaamisissa käytyjen keskustelujen pohjalta voidaan olettaa, että yleiskokouksen asialistalla ovat seuraavat, EU:n säännöstöön oikeusvaikutuksia aiheuttavat päätöslauselmat: – luonnokset päätöslauselmiksi OENO-TECHNO 08-394A, 08-394B, 10-442, 10-443, 10-450A, 10-450B, 11-483 ja 11-484, joissa vahvistetaan uusia viininvalmistuksen menetelmiä. Asetuksen (EY) N:o 1234/2007 120 f ja 158 a artiklan mukaisesti kyseiset päätöslauselmat vaikuttavat unionin säännöstöön; – luonnokset päätöslauselmiksi OENO-SCMA 08-385, 09-419B, 10-436, 10-437, 10-461, 10-465 ja 10-466, joissa vahvistetaan analyysimenetelmiä. Asetuksen (EY) N:o 1234/2007 120 g artiklan mukaisesti kyseiset päätöslauselmat vaikuttavat unionin säännöstöön; – luonnokset päätöslauselmiksi OENO-SPECIF 08-363, 08-364, 09-412, 10-451, 10-452, 10-459, 11-485, 11-486B, 11-489, 11-490, 11-491 ja 11-494, joissa vahvistetaan viininvalmistuksessa käytettävien aineiden puhtaus- ja tunnistevaatimuksia. Asetuksen (EY) N:o 606/2009 9 artiklan mukaisesti kyseiset päätöslauselmat vaikuttavat unionin säännöstöön. Viinialan tieteelliset ja tekniset asiantuntijat ovat keskustelleet perusteellisesti edellä mainituista päätöslauselmista. Ne edistävät viinialan standardien kansainvälistä yhtenäistämistä ja luovat kehyksen, joka takaa terveen kilpailun viinialan tuotteiden kaupassa. Sen vuoksi niitä olisi tuettava. Aiemman perusteella voidaan olettaa, että yleiskokouksen asialista muuttuu vielä ja sille lisätään vielä muita unionin säännöstöön vaikuttavia päätöslauselmia. Yleiskokouksen tehokkaan työskentelyn ja samalla perussopimusten sääntöjen noudattamisen varmistamiseksi komissio aikoo täydentää tai muuttaa tätä ehdotusta hyvissä ajoin, jotta neuvosto voi omaksua kannan kyseisiin päätöslauselmiin. 2012/0095 (NLE) Ehdotus NEUVOSTON PÄÄTÖS tiettyihin kansainvälisen viinijärjestön (OIV) puitteissa hyväksyttäviin päätöslauselmiin Euroopan unionin puolesta esitettävästä kannasta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Kansainvälinen viinijärjestö (OIV) on hallitustenvälinen tieteellis- ja teknisluonteinen järjestö, jonka toiminta-alaan kuuluvat viiniköynnökset, viinit, viinipohjaiset juomat, viinirypäleet, rusinat ja muut viinituotteet. OIV:n tavoitteita ovat (i) tiedottaminen julkaisujen kautta sekä tapahtumia ja symposiumeja järjestämällä, (ii) muiden standardointiin liittyvää toimintaa harjoittavien kansainvälisten järjestöjen avustaminen sekä (iii) nykyisten menetelmien ja standardien kansainvälisen yhtenäistämisen edistäminen. OIV:n jäseninä on nykyisin 44 valtiota, joista 20 on unionin jäsenvaltioita. EU ei toistaiseksi ole OIV:n jäsen. (2) Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (YMJ-asetus, EUVL L 299, s. 1) nojalla tietyt OIV:n hyväksymät ja julkaisemat päätöslauselmat vaikuttavat EU:n säännöstöön. YMJ-asetuksessa on dynaamisia viittauksia seuraaviin: – analyysimenetelmät viinialan tuotteiden koostumuksen määrittämistä varten sekä tietyt viininvalmistuksessa käytettävien aineiden puhtaus- ja tunnistevaatimukset, mikä tarkoittaa, että kyseisiä asioita koskevista OIV:n hyväksymistä ja julkaisemista säännöistä tulee automaattisesti sitovia EU:ssa (YMJ-asetuksen 120 g artikla sekä neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta 10 päivänä heinäkuuta 2009 annetun komission asetuksen (EY) N:o 606/2009 9 artikla (EUVL L 193, s. 1)); – OIV:n hyväksymät ja julkaisemat viininvalmistuksen menetelmät, joihin komission täytyy perustaa päätöksensä, kun se hyväksyy nämä menetelmät (YMJ-asetuksen 120 f artikla); sekä – samat viininvalmistusmenetelmät, joiden perusteella unionin on hyväksyttävä kolmansissa maissa valmistetut viinit ja jotka tulevat siten automaattisesti velvoittaviksi unionissa (YMJ-asetuksen 158 a artikla). (3) Yleiskokous kokoontuu seuraavan kerran 22 päivänä kesäkuuta 2012. Silloin yleiskokous tarkastelee ja mahdollisesti hyväksyy päätöslauselmia, jotka aiheuttavat oikeusvaikutuksia. (4) Sen vuoksi on tarpeen ennen OIV:n yleiskokouksen istuntoa hyväksyä kannat, jotka OIV:n jäseniä olevien ja EU:n edun mukaisesti yhteisesti toimivien jäsenvaltioiden olisi esitettävä yleiskokouksessa kyseisiin päätöslauselmiin. (5) Luonnoksissa päätöslauselmiksi OENO-TECHNO 08-394A, 08-394B, 10-442, 10-443, 10-450A, 10-450B, 11-483 ja 11-484 esitetään uusia viininvalmistuksen menetelmiä. Asetuksen (EY) N:o 1234/2007 120 f ja 158 a artiklan mukaisesti kyseiset päätöslauselmat vaikuttavat unionin säännöstöön. (6) Luonnoksissa päätöslauselmiksi OENO-SCMA 08-385, 09-419B, 10-436, 10-437, 10-461, 10-465 ja 10-466 esitetään analyysimenetelmiä. Asetuksen (EY) N:o 1234/2007 120 g artiklan mukaisesti kyseiset päätöslauselmat vaikuttavat unionin säännöstöön. (7) Luonnoksissa päätöslauselmiksi OENO-SPECIF 08-363, 08-364, 09-412, 10-451, 10-452, 10-459, 11-485, 11-486B, 11-489, 11-490, 11-491 ja 11-494 esitetään viininvalmistuksessa käytettävien aineiden puhtaus- ja tunnistevaatimuksia. Asetuksen (EY) N:o 606/2009 9 artiklan mukaisesti kyseiset päätöslauselmat vaikuttavat unionin säännöstöön. (8) Viinialan tieteelliset ja tekniset asiantuntijat ovat keskustelleet perusteellisesti edellä mainituista päätöslauselmista. Ne edistävät viinialan standardien kansainvälistä yhtenäistämistä ja luovat kehyksen, joka takaa terveen kilpailun viinialan tuotteiden kaupassa. Sen vuoksi niitä olisi tuettava, ON HYVÄKSYNYT TÄMÄN PÄÄTÖKSEN: 1 artikla OIV:n yleiskokouksessa vuonna 2012 esitettävä unionin kanta on tämän päätöksen liitteen mukainen, ja sen esittävät OIV:n jäseniä olevat jäsenvaltiot toimien yhdessä unionin etujen mukaisesti. 2 artikla Jos on todennäköistä, että 1 artiklassa tarkoitettuun kantaan vaikuttavat ennen yleiskokousta tai sen aikana esitettävät uudet tieteelliset tai tekniset tiedot sellaisista asioista, joista ei vielä ole unionin kantaa, OIV:n jäseniä olevien jäsenvaltioiden on pidättäydyttävä äänestyksestä OIV:n yleiskokouksessa. Äänestystä lykätään, kunnes unionin kanta on omaksuttu uusien seikkojen pohjalta. 3 artikla Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja LIITE Unionin edun mukaisesti yhdessä toimivat jäsenvaltiot tukevat ainoastaan, ja ottaen huomioon mahdollisen myöhemmän, uusien tietojen pohjalta tehtävän tarkastelun, seuraavia päätöslauselmaluonnoksia, jotka koskevat viinialan tuotteiden koostumuksen määrittämiseen käytettäviä analyysimenetelmiä, viininvalmistuksessa käytettävien aineiden puhtaus- ja tunnistevaatimuksia ja viininvalmistusmenetelmiä. OENO-TECHNO 08-394A, alkoholin poistaminen viinistä OENO-TECHNO 08-394B, viinin alkoholipitoisuuden korjaus OENO-TECHNO 10-442, hapetus kationinvaihtokäsittelyllä – rypälemehu OENO-TECHNO 10-443, hapetus kationinvaihtokäsittelyllä – viini OENO-TECHNO 10-450A, rypälemehun sisältämän sokerin pelkistys OENO-TECHNO 10-450B, rypälemehun sisältämän sokerin pelkistys membraanikytkennän kautta OENO-TECHNO 11-483, happamuuden vähentäminen kalvoelektrodialyysiprosessilla – rypälemehu OENO-TECHNO 11-484, happamuuden vähentäminen kalvoelektrodialyysiprosessilla – viini OENO-SPECIF 08-363, pektiinimetyyliesteraasin aktiivisuuden määritys entsyymivalmisteista OENO-SPECIF 08-364, polygalakturonaasin aktiivisuuden määritys entsyymivalmisteista OENO-SPECIF 09-412, endo-α-1,5-arabinanaasin aktiivisuuden määritys entsyymivalmisteista OENO-SPECIF 10-451, lisäys ß-D-glukosidaasin aktiivisuutta käsittelevään monografiaan (OENO 5/2007) - Codex OENO-SPECIF 10-452, hiivaproteiiniuutteita käsittelevä monografia OENO-SPECIF 10-459, inaktivoituja hiivoja käsittelevä monografia OENO-SPECIF 11-485, entsyymivalmisteita käsittelevän monografian tarkistus (OIV-OENO 365-2009) OENO-SPECIF 11-486B, sellulaasin aktiivisuutta käsittelevän monografian tarkistus (OIV-OENO 8-2008) OENO-SPECIF 11-489, glykosidaasin aktiivisuutta käsittelevän monografian tarkistus (OIV-OENO 5-2007) OENO-SPECIF 11-490, galaktanaasin aktiivisuutta käsittelevän monografian tarkistus (OIV-OENO 313-2009) OENO-SPECIF 11-491, pektiinilyaasin aktiivisuutta käsittelevän monografian tarkistus (OIV-OENO 314-2009) OENO-SPECIF 11-494, maitohappobakteereita käsittelevän monografian tarkistus – aineiston tarkistus OENO-SCMA 08-385, lysotsyymin määritys viinistä korkean erotuskyvyn kapillaarielektroforeesilla OENO-SCMA 09-419B, erityismenetelmät rypälesokerin analysoimista varten (puhdistettu tiivistetty rypälemehu) OENO-SCMA 10-436, torjunta-ainejäämien määritys viinistä (gc/ms tai lc/ms-ms) uuton jälkeen QuEChERS-menetelmällä OENO-SCMA 10-437, etanolin tiheyden määritysmenetelmän päivitys (menetelmä OIV-MA-AS2-01A) OENO-SCMA 10-461, menetelmät natamysiinin määrittämiseksi viinistä OENO-SCMA 10-465, kuiva-ainepitoisuuden määritysmenetelmän täydennys (OIV-OENO 387/2009) OENO-SCMA 10-466, viinirypäleiden, rypälemehun, tiivistetyn rypälemehun ja puhdistetun tiivistetyn rypälemehun sokeripitoisuuden arvioinnissa käytettävän refraktometrimenetelmän muutos (OENO 21/2004) Yhdessä unionin edun mukaisesti toimivat jäsenvaltiot voivat hyväksyä vähäisiä muutoksia edellä mainittuihin päätöslauselmaluonnoksiin ilman uutta neuvoston päätöstä.